**ELŐTERJESZTÉS**

**A Gazdasági és Városstratégiai Bizottság 2017. március 27-i rendkívüli ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságok 2017. évi üzleti terveinek megtárgyalására**

Az önkormányzat tárgyévi költségvetésének elfogadását megelőzően kerülnek napirendre az önkormányzati tulajdonú gazdasági társaságok éves üzleti tervei. Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontja alapján a szakmailag illetékes önkormányzati bizottságok véleményezésével a gazdasági ügyeket ellátó bizottság dönt az üzleti tervek elfogadásáról. Az üzleti tervek jelen előterjesztés mellékletét képezik, így csak röviden kívánom összefoglalni az azokban foglaltakat.

**a) Weöres Sándor Színház Nonprofit Kft.**

A társaság művészeti tevékenységét a megszokott színvonalon és nagyságrendben tervezi a 2017-es évben is. A műsorterv az előző évihez lenne hasonló, a nézőszám és az előadásszám nagyságrendi növekedésével nem számolnak, mivel a színház elérte infrastrukturális határait, a nézőszám is 90 % körüli. A gazdálkodási környezetben érdemi változást a bérköltségek növekedése jelent.

A társaság 2017. évre összesen 615.155 eFt összegű bevétellel számol, ebből központi költségvetési támogatás 212.200 eFt, önkormányzati támogatás a korábbi évektől eltérően 10 millió Ft-tal magasabb, összesen 175.000 eFt, amelyből 137.600 eFt működési támogatás, 37.400 eFt pedig a színházépületért fizetett bérleti díj összegével megegyező fenntartói támogatás.

A társaság jelentős, 14.500 eFt nagyságrendű bértömeg növekedéssel kalkulál, amelynek több oka van:

* a 2016-os bérrendezés már egész évben kifejti hatását;
* a minimálbér és a garantált bérminimum emelés hatásai;
* műszaki területen dolgozók elvándorlása miatti problémák kezelése.

A 2017. évre tervezett kiadások együttes összege 613.155 e Ft. Az üzleti tervben a társaság 2017. évre várható mérleg szerinti eredménye 2.000 eFt.

A társaság felügyelő bizottsága a társaság 2017. évi üzleti tervét elfogadta.

**b) Szombathelyi Médiaközpont Nonprofit Kft**

A 2017. évi üzleti terv alapján a társaság összes bevétele 138.900 eFt, amelyből 89.000 eFt önkormányzati támogatás. Az előző években tapasztaltakat figyelembe véve törekednie kell a társaságnak arra, hogy a jelenlegi médiafelületeinek versenyképességét megőrizze. A feladatok mennyisége növekedett és az ennek teljesítéséhez szükséges anyagi háttér biztosítása is megváltozott. A piaci körülmények megváltoznak, új marketing szemlélet kialakítása vált szükségessé. Együttműködések kialakításával is stabilabbá lehetne tenni a bevételi oldalt.

A szolgáltatások értékesítéséből 34.500.000 forint bevétellel számol a társaság, amelyek a következőképpen alakulnak: 16.000 eFt médiareklám, 18.500 eFt egyéb (filmforgatás, videó készítés, DVD - eladás illetve hírügynökségi) szolgáltatásokból tevődik össze.

A társaság 1.200 eFt-ot a Filmszemle, illetve 12.300 eFt bevételt a TVALLANDO 2017 évi pályázatokból tervez, amelyet a HÍRADÓ, valamint a MŰHELY c. kulturális magazin gyártására nyerhetnek el.

A filmeladásból származó bevételek alakulását az MTVA-val kötött szerződés befolyásolja, ami azt jelenti, hogy ha van mit felkínálni, akkor van rendelés és bedolgozás az M1, M4, M5 csatornákra, és ha a humán, valamint a technológiai feltételek is adottak, akkor van bevétel is. A 2016. évi átlaggal tervez a társaság 2017-re is ezen a soron.

Az anyagköltségek tervezett összege 2017. évre 10.750 eFt, az igénybevett szolgáltatások (bérleti díj, karbantartás, hirdetés, reklám, utazás, kiküldetés, posta, könyvvizsgálat) díja 32.780 eFt, egyéb szolgáltatások költségei (bankköltség, biztosítás, tagsági, hatósági és jogdíjak) 27.000 eFt.

Személyi jellegű ráfordításokra 80.970 eFt-ot, értékcsökkenésre 11.500 eFt-ot, egyéb ráfordításokra 400.000 Ft-ot tervez a társaság.

A 2017. évben a társaság üzleti tervében 138.900 eFt bevétellel, ugyanekkora összegű kiadással, tehát 0 Ft összegű mérleg szerinti eredménnyel számol.

A társaság felügyelő bizottsága a társaság 2017. évi üzleti tervét elfogadta.

**c) Szombathelyi Képző Központ Közhasznú Nonprofit Kft.**

A társaság konzorciumi partnerként rész vesz az alábbi két projekt megvalósításában:

* TOP-6.8.2-SH1-2016-00001 „Gazdaság és Foglalkoztatásfejlesztési Partnerség a Szombathelyi járás területén” – a projekt költségvetéséből a társaságra jutó összeg 48 hónapra 211.854 eFt;
* TOP-5.1.1-15-VS1-2016-00001 Vas Megyei Foglalkoztatási Paktum 2014-2020” - a projekt költségvetéséből a társaságra jutó összeg 36 hónapra 50.674 eFt.

A társaság a 2017. évre 21.000 eFt összegű önkormányzati támogatással számol a szakmai feladatainak ellátására.

A társaság az általa nyújtott képzésekből várhatóan 3.000 eFt árbevétellel tervez. A Kft. üzleti tervben kalkulált összes költsége 24.000 eFt, így a tervezett mérleg szerinti eredménye 0 Ft lesz.

A társaság felügyelő bizottsága a társaság 2017. évi üzleti tervét elfogadta.

**d) Fogyatékkal Élőket és Hajléktalanokat Ellátó Közhasznú Nonprofit Kft.**

A társaság a 2017. évi tervei alapján 408.033 eFt bevétellel számol. A bevételek között szerepelnek többek között az állami normatív hozzájárulások, Szombathely Megyei Jogú Város Önkormányzatától, az ellátási szerződés alapján biztosított önkormányzati támogatás, pályázati bevételek. A társaság ahhoz, hogy valamennyi kötelező feladatát folytatni tudja, szigorúan takarékos gazdálkodás mellett 120.000 eFt önkormányzati támogatást igényel, amelyet a likviditás fenntartása érdekében negyedévente szükséges utalni. A magasabb összegű fenntartói támogatást a következők indokolják:

* a minimálbér és a garantált bérminimum 2017. évi emelése 45 főt, azaz a dolgozók 67,42 %-át érintette. Ez alapján a bérköltség 17.726 eFt-tal nőtt, ezt 7.193 eFt-tal kompenzálja a szociális hozzájárulási adó 5 %-os csökkentése, tehát összességében 10.533 eFt többletkiadás jelentkezik;
* 2017-ben szükségessé válik 1 fő, jelenleg gyesen lévő munkavállaló munkaviszonyának megszüntetése, tekintettel arra, hogy munkaviszonya időközben megszűnt. Emellett további 1 fő munkaviszonyának megszüntetése válhat szükségessé, amennyiben a Vas Megyei Kormányhivatal Foglalkoztatási Főosztálya által kiírt munkaerő-piaci szolgáltatások támogatása program 2017. 05.01-től nem folytatódik. A két dolgozó tekintetében a felmondási időre és végkielégítésre jutó bérhez és annak járulékaihoz további 1.609 eFt szükséges.

A Kft. a 2017. évben is takarékos gazdálkodást folytat, minden pályázati lehetőséget próbál kihasználni, amellyel csökkenteni tudják a költségeket. Amennyiben a 2017. évben sikerül tartani az üzleti tervben előirányzottakat, úgy a társaság képes a működőképességét megőrizni, likviditását fenntartani, továbbá a tervezett feladatokat ellátni.

Az összes üzemi, üzleti tevékenységének eredménye 2017. évben 0 Ft, míg a mérleg szerinti eredmény 30 eFt, amely kamatbevételből származik.

A társaság felügyelőbizottsága a társaság 2017. évi üzleti tervét elfogadta.

**e) Savaria Turizmus Nonprofit Kft.**

A társaság eredményességét egyrészt a folyamatosan növekvő vendégéjszakák száma, másrészt az évről-évre javuló mérlegeredmények mutatják.

A társaság 2017. évre kitűzött céljai közül a legfontosabbak között említhető két rendezvény, a 2017. évi Savaria Történelmi Karnevál és az V. Szombathelyi Sárkányhajó Fesztivál sikeres megszervezése.

A kft. 2017. évben is több turisztikai pályázat benyújtását tervezi, amelyből három határon átnyúló projekt.

A 2017. évre figyelembe vehető pénzmaradvány 44.736 eFt. A Kft. a bevételi oldalon 114.471 eFt-ot, a költségek és ráfordítások oldalán szintén 114.471 eFt-ot tüntet fel, tehát a társaság 2017. évre 0 Ft eredménnyel számol.

A társaság 12.735 eFt szponzori támogatással, reklámbevétellel és 26.000 eFt kereskedelmi bevétellel számol.

Szombathely Megyei Jogú Város Önkormányzata és a társaság között létrejött együttműködési megállapodás alapján 27.896 eFt működési, feladat ellátási támogatással kalkulál a társaság a 2017. évben, valamint a Savaria Történelmi Karnevál megszervezésére 40.000 eFt támogatást tervezett az üzleti terv készítése során. A Közgyűlés azonban a 2017. március 2-án elfogadott költségvetési rendeletében a működési támogatást 25.218 eFt-ban, a Karnevál támogatását pedig 35.000 eFt-ban állapította meg.

A társaság felügyelőbizottsága a társaság 2017. évi üzleti tervét elfogadta.

**f) Szombathelyi Sportközpont és Sportiskola Nonprofit Kft.**

A Kft. 2017-ben 630.599 eFt bevételt tervez, amely a látvány-csapatsport utánpótlás támogatásból, látvány csapatsport beruházásból, kiegészítő sportfejlesztési támogatásból, a Sugár úti Sportcentrum működtetéséből, valamint önkormányzati hozzájárulásból tevődik össze.

A kft. 2017-ben 364.159 e Ft összes költséget tervez. Ezen felül került megállapításra és kimutatásra a tervadatok között a megvalósuló Metodikai Központ beruházás kivitelezési összege 266.350 e Ft értékben.

A személyi jellegű ráfordítások összegénél nagyságrendi különbözőség figyelhető meg a korábbi évekhez képest, ennek oka, hogy a 2016. évben a megbízási díjak összege az egyéb személyi jellegű kifizetések között lett kimutatva. A minimálbér emelkedése miatt kötelező béremelést is meg kellett valósítania a társaságnak.

Az üzleti terv tehát összesen 630.599 eFt kiadással, 0 eFt mérleg szerinti eredménnyel számol, 2017. évben az önkormányzattól igényelt hozzájárulás összege 181.000 eFt.

A társaság felügyelőbizottsága a társaság 2017. évi üzleti tervét elfogadta.

**g) FALCO KC Szombathely Kft.**

A 2015/16-os bajnoki évben a felnőtt csapat a bajnoki I. osztályú kosárlabda bajnokságban a 9. helyen végzett.

Az elmúlt gyengébb szezon után a csapat jelentős változásokon esett át, szakmai szempontból nézve egy új csapat kialakítását kellett elvégezni, ami nagy munkával és komoly kockázattal jár. Ahhoz, hogy a férfi kosárlabda csapat a jelenlegi működési feltételek helyett a későbbi évek során stabil háttérrel rendelkezzen és nemzetközi szinten is képviseltesse magát, a következő feltételekre lenne szüksége a társaságnak:

Az Arena Savariában kulturált körülmények között akár 3070 néző is látogathatja a mérkőzéseket. Egy minőségi csapattal jelentősen növelhető a hazai mérkőzések bevétele, még az emelkedő kiadási költségek mellett is.

Jelenlegi névadó szponzor mellé még egy névadó főszponzor, vagy több kiemelt támogatóra lenne szükség. Az új sportcsarnok által biztosított lehetőségek és körülmények kiemelt marketing munkával a szponzorok számának bővülését eredményezhetik.

A televíziós jogok, jogdíjak szövetségi szinten kerültek eladásra, ez jelenleg a bevételi oldal 1%-át teszi ki.

A sportszervezet a most folyó bajnokságra kettős célt tűzött ki maga elé. Az Aréna Savaria nézőkkel való megtöltése hazai bajnoki és kupamérkőzések alkalmával és a nagyon fiatal átlagéletkorú csapat kialakításával a legjobb nyolc közé jutást fogalmazták meg a bajnokságban és a kupában egyaránt. A kupában a cél megvalósult, az alapszakasz felénél a csapat a negyedik helyen áll.

A 2017/2018-as bajnoki szezon vonatkozásában a jelenlegi gazdasági lehetőségek és a bevételi oldal ismeretében lehet megfogalmazni a szakmai célokat. A jelenlegi és várható támogatók ismeretében, célkitűzésként az első osztályban és a kupában szintén a nyolc közé jutást fogalmazták meg.

Az üzleti terv a 2017. évre 205.000 eFt bevétellel és 204.200 eFt kiadással, vagyis 800 eFt mérleg szerinti eredménnyel számol. A társaság 2017. évben Szombathely Megyei Jogú Város Önkormányzatától 105.000 eFt összegű önkormányzati támogatással kalkulál. A bajnoki szezonra szóló reklámszerződések megkötésre kerültek. A naptári évre érvényes szerződéseket az év elején tudja a társaság újra tárgyalni, amikor a partner cégek már elfogadott üzleti tervvel rendelkeznek

A KG Invest 2008 Kft-vel szezon végéig megkötött névadó szponzori és a Szerencsejáték Zrt-vel megkötött kiemelt szponzori szerződés aláírása jelentősen javította a reklámbevételeket.

A TAO pályázaton a 2016/2017-es bajnoki szezonra beadott sportfejlesztési programot utánpótlásképzésre, nevelésre, fejlesztésre az MKOSZ elfogadta. Az elnyert támogatási összegre a társasági adóval történő feltöltés 2016. december 20-ig 90%-ban megtörtént. A mérkőzés és helyezési prémiumok összege a legjobb nyolc közé jutás eléréséig lett tervezve.

A társaság felügyelőbizottsága a társaság 2017. évi üzleti tervét elfogadta.

**h) Haladás Sportkomplexum Fejlesztő Nonprofit Kft.**

A 2017. évi üzleti terv egyrészt a beruházás megvalósításának érdekében történő gazdasági eseményeket tartalmazza használatba vételig, másrészt a használatba vételt követő hasznosítás gazdasági eseményeit foglalja össze.

A társaság 2017. évre az alábbi faladatok megvalósítását tervezi:

* kiviteli tervezés
* tényleges kivitelezési munkálatok (szerkezetépítés, építészeti munkák, gépészet, sporttechnológia, közműépítés, környezetrendezés)
* üzemeltető kiválasztása
* használatbavételi eljárás lefolytatása
* MLSZ és UEFA minősítések beszerzése
* a piaci alapon történő hasznosítást végző üzemeltető részére történő bérbeadás.

A 2017. üzleti terv szerint a mérleg főösszege 15.099.564 eFt, tárgyévi tervezett adózott eredmény pedig 30.940 eFt. A személyi jellegű ráfordítások összege – az azonos előző évi átlagos statisztikai állományi létszám miatt - nem változik a 2016. évhez viszonyítva, változás csak az összetételben várható, mert a Társaság eleget téve a kormány elképzeléseinek a szociális hozzájárulási adó csökkentéséből fakadó megtakarítást a dolgozók bruttó bérének emelésére kívánja fordítani.

A társaság felügyelőbizottsága a társaság 2017. évi üzleti tervét elfogadta.

**i) Szombathelyi Parkfenntartási és Temetkezési Kft.**

A társaságnak sikerült az előző évben kidolgozott működési stratégiát megvalósítani és stabilizálni a társaság működését. Jelentős mértékben fejlesztették a gépparkot. Az előző évek tapasztalatai alapján teljes mértékben áthidalta a Kft. az első negyedévben jelentkező forráshiányos időszakot, valamint az év további részében sem jelentkeztek likviditási problémák.

A vállalkozói szerződésen kívül jelentkező önkormányzati feladatokat is sikerült maradéktalanul végrehajtani, az üzleti tervet teljesítették. 2017. évben nem szükséges hitelt felvenni sem a beszerzésekhez, sem a működés elősegítéséhez. A kötelezettségek naprakész teljesítésével a likviditási problémák megszűntek.

A társaság feladatellátása továbbra is a vállalkozási szerződésben foglaltak alapján meghatározott munkatípusok éves ütemterve alapján zajlik.

A társaság fő bevételi forrása az önkormányzattal, mint kizárólagos tulajdonossal kötött vállalkozói szerződések alapján történő munkavégzés. A közbeszerzési törvény „in-house” rendelkezései értelmében a bevételek 10 %-a származhat önkormányzati forrásokon kívüli bevételekből. A költségek jelentős hányadát a bérek és járulékaik, valamint az alvállalkozói díjak teszik ki.

A 2017. évben a társaság üzleti terve alapján 263.118 eFt bevétellel, 262.910 eFt kiadással, 208 eFt adózás előtti eredménnyel, míg 189 eFt összegű mérleg szerinti, adózott eredménnyel számol.

A társaság felügyelőbizottsága a társaság 2017. évi üzleti tervét elfogadta.

**j) Savaria Városfejlesztési Kft.**

A társaság 2017. évi üzleti terve az önkormányzattal megkötött/megkötés alatt álló szerződések figyelembevételével készült. 2017. évre a társaság 290.141 eFt összegű bevétellel és ugyanekkora összegű költséggel számol. A társaság tervezett bevétele 21.864 eFt összegben a Szent Márton terv műszaki ellenőrzési díjából, 251.501 eFt összegben az önkormányzat felé számlázott megbízási díjból (ITP projektek előkészítése és megvalósítása), valamint működésre fordítható 16.776 eFt alapítói támogatásból tevődik össze.

A társaság részére a tulajdonos önkormányzat 2016. évben a folyamatos és zavartalan működéshez 20.000 eFt összegű tagi kölcsönt biztosított, amelynek visszafizetésére 2017. I. félévében kerül sor.

A társaság felügyelőbizottsága a társaság 2017. évi üzleti tervét elfogadta.

**k) Szombathelyi Távhőszolgáltató Kft.**

A társaság alaptevékenységből származó bevételeinek tervezése 2012-től megváltozott. A lakossági felhasználóknak, illetve a külön kezelt intézményeknek nyújtott szolgáltatás díjait a Nemzeti Fejlesztési Miniszter rendeletben határozza meg. Az elmúlt évben a díjak változatlanok maradtak. 2017. év tekintetében az érvényben lévő díjakkal kalkulálnak.

A társaság 2017. évi üzleti terve 3.089.146 eFt bevétellel, 3.077.963 eFt összes költséggel és egyéb ráfordítással számol. A társaság üzleti tervben tervezett adózás előtti eredménye 13.883 eFt.

A társaság felügyelőbizottsága a társaság 2017. évi üzleti tervét elfogadta.

Tájékoztatom a Tisztelt Bizottságot, hogy az üzleti tervek terjedelmükre tekintettel elektronikus úton kerülnek megküldésre, amelyek elérhetőek és letölthetőek a www.szombathely.hu honlapon a „Közgyűlés / e-bizottság/ 2017” menüpont alatt.

Kérem a Tisztelt Bizottságot, hogy az előterjesztést a mellékelt üzleti tervekre kiterjedően megtárgyalni, és a határozati javaslatokban foglaltak szerint dönteni szíveskedjék.

**Szombathely, 2017. március 23.**

**/: Dr. Puskás Tivadar :/**

**I.**

**Határozati javaslat**

**…./2017. (III. 27.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Weöres Sándor Színház Nonprofit Kft. 2017. évi üzleti tervét 137.600 eFt működési támogatással, 37.400 eFt fenntartói támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

 Jordán Tamás, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**II.**

**Határozati javaslat**

**…./2017. (III. 27.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Szombathelyi Médiaközpont Nonprofit Kft. 2017. évi üzleti tervét 89.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

Lovass Tibor, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**III.**

**Határozati javaslat**

**…./2017. (III. 27.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Szombathelyi Képző Központ Közhasznú Nonprofit Kft. 2017. évi üzleti tervét 21.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

Bálint András, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**IV.**

**Határozati javaslat**

**…./2017. (III. 27.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Fogyatékkal Élőket és Hajléktalanokat Ellátó Közhasznú Nonprofit Kft. 2017. évi üzleti tervét 120.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

 Dr. Horváthné Németh Klára, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**V.**

**Határozati javaslat**

**…./2017. (III. 27.) GVB határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Savaria Turizmus Nonprofit Kft. 2017. évi üzleti tervét 27.896 eFt működési, feladat ellátási támogatással, továbbá a Savaria Történelmi Karnevál megrendezéséhez nyújtott 40.000 eFt összegű önkormányzati támogatással jóváhagyásra javasolja a taggyűlésnek.

2. A Bizottság felhatalmazza a polgármestert, hogy a társaság taggyűlésén a fenti döntést képviselje.

3. A Bizottság javasolja a Közgyűlésnek, hogy a költségvetési rendelet soron következő módosítása során a társaság részére 7.678 eFt többletforrást biztosítson.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

Grünwald Stefánia, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: 1. pont: azonnal

 2. pont: a társaság taggyűlése

 3. pont: a 2017. évi költségvetési rendelet soron következő módosítása

**VI.**

**Határozati javaslat**

**…./2017. (III. 27.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Szombathelyi Sportközpont és Sportiskola Nonprofit Kft. 2017. évi üzleti tervét 126.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 ( A végrehajtásért felelős:

Rácz Róbert, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**VII.**

**Határozati javaslat**

**…./2017. (III. 27.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a FALCO KC Szombathely Kft. 2017. évi üzleti tervét 105.000 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 ( A végrehajtásért felelős:

Gráczer György, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**VIII.**

**Határozati javaslat**

**…./2017. (III. 27.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Haladás Sportkomplexum Fejlesztő Nonprofit Kft. 2017. évi üzleti tervét 30.940 eFt mérleg szerinti eredménnyel jóváhagyja.

**Felelős:** Lendvai Ferenc, a Bizottság elnöke

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 ( A végrehajtásért felelős:

Dr. Szondy Szilvia, a társaság ügyvezetője

 Lakézi Gábor, a Városüzemeltetési Osztály vezetője)

**Határidő**: azonnal

**IX.**

**Határozati javaslat**

**…./2017. (III. 27.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Szombathelyi Parkfenntartási és Temetkezési Kft.2017. évi üzleti tervét 189 eFt mérleg szerinti eredménnyel jóváhagyja.

**Felelős:** Lendvai Ferenc, a Bizottság elnöke

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

(a végrehajtásért:

Kiss Dávid, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: azonnal

**X.**

**Határozati javaslat**

**…./2017. (III. 27.) GVB határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Savaria Városfejlesztési Kft. 2017. évi üzleti tervét 16.776 eFt önkormányzati támogatással jóváhagyja.

**Felelős:** Lendvai Ferenc, a Bizottság elnöke

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

(a végrehajtásért:

Dr. Ajkay Adrián, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: azonnal

**XI.**

**Határozati javaslat**

**…./2017. (III. 27.) GVB határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (3) bekezdés a) pontjában kapott hatáskörében eljárva a Szombathelyi Távhőszolgáltató Kft. 2016. évi üzleti tervét 13.883 eFt adózás előtti eredménnyel jóváhagyásra javasolja a taggyűlésnek.

2. A Gazdasági és Városstratégiai Bizottság felhatalmazza a SZOVA Zrt. vezérigazgatóját, hogy a társaság taggyűlésén a fenti döntést képviselje.

**Felelős**: Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

Dr. Németh Gábor, a SZOVA Zrt. vezérigazgatója

 (A végrehajtásért felelős:

 Kovács Márta, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: a társaság taggyűlése